Sodba Splošnega sodišča (šesti senat) z dne 27. septembra 2012 –

Total proti Komisiji

(Zadeva T-344/06)

„Konkurenca – Omejevalni sporazumi – Nizozemski trg z bitumnom za tlakovanje cest – Odločba o ugotovitvi kršitve člena 81 ES – Pripis kršitvenega ravnanja – Globe – Teža in trajanje kršitve“

1. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Domneva odločilnega vplivanja matične družbe na hčerinske družbe, ki so v njeni popolni ali skoraj popolni lasti – Dodatni dokazi, ki jih je uporabila Komisija – Matična in hčerinska družba, ki sta v upravnem postopku nastopali kot enotna vmesna družba – Prenos nadzornih pooblastil s strani matične družbe – Presoja (člena 81 ES in 82 ES) (Glej točke od 32 do 38 ter 56 in 64.)

2. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Domneva odločilnega vplivanja matične družbe na hčerinske družbe, ki so v njeni popolni ali skoraj popolni lasti – Dokazno breme družbe, ki želi ovreči to domnevo (člena 81 ES in 82 ES; Uredba Sveta št. 1/2003, člen 2) (Glej točke 41, 65 in 73.)

3. Akti institucij – Obrazložitev – Obveznost – Obseg – Odločitev o uporabi pravil o konkurenci – Odprava pomanjkljivosti v obrazložitvi med sodnim postopkom – Nedopustnost – Dodatni podatki za dopolnitev zadostne obrazložitve in odgovor na trditve tožeče stranke – Dopustnost (členi 81 ES, 82 ES in 230 ES; Uredba Sveta št. 1/2003, člen 2) (Glej točko 55.)

4. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Domneva odločilnega vplivanja matične družbe na hčerinske družbe, ki so v njeni stoodstotni lasti – Obrnjeno dokazno breme in kršitev načela domneve nedolžnosti – Neobstoj (člena 81 ES in 82 ES; Uredba Sveta št. 1/2003, člen 2) (Glej točko 81.)

5. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Diskrecijska pravica Komisije – Kršitev načel zakonitosti v kazenskem pravu in pravne varnosti – Neobstoj (člena 81 ES in 82 ES; Uredba Sveta št. 1/2003, člen 23(2)) (Glej točki 86 in 87.)

6. Sodni postopek – Navajanje novih razlogov med postopkom – Pogoji – Razširitev obstoječega tožbenega razloga – Dopustnost (Poslovnik Splošnega sodišča, člen 48(2)) (Glej točko 98.)

7. Konkurenca – Pravila Unije – Kršitve – Pripis – Pravna oseba, ki je odgovorna za upravljanje podjetja med kršitvijo – Prenehanje – Prenehanje zaradi prevzema s strani drugega podjetja – Pripis odgovornosti prevzemniku – Dopustnost (člena 81 ES in 82 ES) (Glej točki 101 in 102.)

8. Konkurenca – Globe – Znesek – Določitev – Merila – Odvračilnost globe – Sposobnost velikih podjetij, da izmerijo obseg svojih ravnanj – Promet, ki se upošteva (člen 81(1) ES; Uredba Sveta št. 1/2003, člen 23(2); Obvestilo Komisije 98/C 9/03, točka 1 A, četrti in peti odstavek) (Glej točke od 108 do 111.)

Predmet

Primarno, predlog za razglasitev ničnosti odločbe Komisije C(2006) 4090 final z dne 13. septembra 2006 v zvezi s postopkom na podlagi člena 81 [ES] (zadeva COMP/F/38.456 – Bitumen (NL)), in podredno, zahtevek za zmanjšanja zneska globe, ki je bila tožeči stranki naložena z zadevno odločbo.

Izrek

1. Tožba se zavrne.